ຈີນ ກຳລັງຂະຫຍາຍ ສະຖານທີ່ ທາງທະຫານ ເທິງເກາະ ທີ່ສ້າງຂຶ້ນເອງນັ້ນ
ເກາະດອນທີ່ວ່ານີ້ ແມ່ນມີເນື້ອທີ່ປະມານ 2 ລ້ານ 740 ພັນ ຕາລາງແມັດ​ ແລະໄດ້ກໍ່ສ້າງທ່າເຮືອ ບາງສ່ວນໄປແລ້ວ ທີ່ມີບ່ອນຈອດເຮືອຊົ່ວຄາວ 9 ບ່ອນ.
ຈີນ ແມ່ນເກືອບວ່າໄດ້ເສັດສິ້ນ ການສ້າງທາງແລ່ນຂອງເດີ່ນບິນ ທະຫານ ໃນເກາະດອນທຽມນຶ່ງທີ່ຈີນໄດ້ສ້າງຂຶ້ນ ຢູ່ໃນເຂດທະເລ ຈີນໃຕ້ ທີ່ມີການຜິດຖຽງໂຕ້ແຍ້ງ ອິງຕາມພາບຖ່າຍຈາກດາວທຽມ ທີ່ພິມເຜີຍແຜ່ ໂດຍກຸ່ມສິ້ງຊອມທາງທະເລ ກຸ່ມນຶ່ງນັ້ນ ອົງການລິເລີ້ມເພື່ອຄວາມໂປ່ງໄສທາງທະເລເອເຊຍ ຫຼື AMTI ກ່າວວ່າ ຈີນຍັງດຳເນີນສືບຕໍ່ລາດຢາງແລະຂີດເສັ້ນທາງແລ່ນ ໄລຍະ 3 ພັນແມັດ ຊຶ່ງນັກວິໄຈກ່າວວ່າ ສາມາດຮັບຮອງເຮືອບິນ ທະຫານໃດໆກໍໄດ້ຂອງກອງທັບອາກາດຈີນ ກຸ່ມດັ່ງກ່າວໄດ້ລາຍງານທາງອິນເຕີແນ໊ຕ ວ່າ ສະຖານທີ່ທາງ ທະຫານອື່ນໆ ແມ່ນຍັງຮວມທັງລານຈອດເຮືອບິນເຮລິຄອບເຕີ 2 ບ່ອນ ເຄື່ອງຮັບສົ່ງສັນ ຍານດາວທຽມ ຫຼາຍເຖິງ 10 ເຄື່ອງ ແລະອາດຈະມີການສ້າງຫໍຄອຍ ສຳລັບເຄື່ອງເຣດ້າ ນຳອີກ ທີ່ກຳລັງກໍ່ສ້າງຢູ່ເກາະ Fiery Cross ເກາະດອນທີ່ວ່ານີ້ ແມ່ນມີເນື້ອທີ່ປະມານ 2 ລ້ານ 740 ພັນ ຕາລາງແມັດແລະໄດ້ກໍ່ສ້າງ ທ່າເຮືອບາງສ່ວນໄປແລ້ວ ທີ່ມີບ່ອນຈອດເຮືອຊົ່ວຄາວຍື່ນອອກໄປ 9 ບ່ອນ ອິງຕາມອົງ ການ AMTI ທີ່ເປັນເຄືອຂ່າຍກັບສູນການວາງແຜນຍຸດທະສາດ ແລະການຄົ້ນຄວ້າ ສາກົນ ເກາະດອນນີ້ແມ່ນພຽງ 1 ໃນ 7 ສະຖານທີ່ ຢູ່ໃນເຂດໝູ່ເກາະ Spratly ບ່ອນທີ່ຈີນໄດ້ ຖົມດິນສ້າງເກາະດອນທຽມຂຶ້ນ ແລະໃນບາງກໍລະນີແມ່ນ ໄດ້ສ້າງຄ້າຍທະຫານໃສ່ນຳໃນຄວາມພະຍາຍາມທີ່ເບິ່ງກັນວ່າ ເປັນການຂະຫຍາຍການມີໜ້າທາງທະຫານແລະເລີ້ມບັງຄັບໃນການອ້າງເອົາກຳມະສິດຂອງຕົນ ຟິລິບປີນ ຫວຽດນາມ ມາເລເຊຍ ບຣູໄນ ແລະໄຕ້ຫວັນ ຕ່າງກໍອ້າງເອົາກຳມະສິດໃນບາງ ເຂດຂອງທະເລຈີນໃຕ້ເຊັ່ນກັນ ຊຶ່ງໝູ່ເກາະເຫລົ່ານີ້ ແມ່ນອຸດົມສົມບູນ ໄດ້ດ້ວຍຊັບພະຍາ ກອນທຳມະຊາດ ພ້ອມທັງເປັນເສັ້ນທາງຫຼັກໃນການຄ້າຂາຍ ແລະເປັນສັນຍາລັກຂອງ ຄຸນຄ່າແຫ່ງຊາດນຳດ້ວຍ